ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
பிரதமரின் இந்திய மக்கள் மருந்தகங்கள், இந்திய மருந்துகள் பொதுத்துறை நிறுவனங்களின் அலுவலகம் மற்றும் இதர பங்குதாரர்கள் இணைந்து மக்களுக்கு தேவையான மருந்துகளை குறைவான விலையில் கிடைக்க செய்கிறார்கள்
7733 பிரதமரின் இந்திய மக்கள் மருந்தகங்கள் நாடு முழுவதும் செயல்படுகின்றன
தற்போதைய கொவிட்-19 பெருந்தொற்றின் இரண்டாவது அலைக்கு எதிரான நாட்டின் போரில் ஒன்று திரண்டுள்ள பிரதமரின் இந்திய மக்கள் மருந்தகங்கள், இந்திய மருந்துகள் பொதுத்துறை நிறுவனங்களின் அலுவலகம், விநியோகஸ்தர்கள் மற்றும் இதர பங்குதாரர்கள், இணைந்து சிறப்பான பங்களிப்பை அளித்து வருகின்றனர். 2021 மே 13 வரை, நாட்டின் அனைத்து மாவட்டங்களையும் சென்றடையும் விதத்தில் 36 மாநிலங்கள்/ யூனியன் பிரதேசங்களில் 7733 பிரதமரின் இந்திய மக்கள் மருந்தகங்கள் செயல்படுகின்றன.
1449 மருந்துகள் மற்றும் 204 அறுவை சிகிச்சை உபகரணங்கள் மற்றும் இதர பொருட்கள் பிரதமரின் இந்திய மக்கள் மருந்தகங்களில் விற்பனைக்காக உள்ளன. நாடு முழுவதும் உள்ள பிரதமரின் இந்திய மக்கள் மருந்தகங்களில் அத்தியாவசிய மருந்துகள் மற்றும் முகக் கவசங்கள், கிருமிநாசினிகள் உள்ளிட்ட இதர பொருட்கள் எளிதாக கிடைக்கின்றன. சிறந்த தரமிக்க என்-95 முகக் கவசங்கள் மக்கள் மருந்தகங்களில் வெறும் ரூபாய் 25-க்கு கிடைக்கின்றது. தற்போதைய நிதி ஆண்டான 2021-22-ல், 2021 மே 13 வரை, ரூபாய் 80.18 கோடி விற்பனையை இந்திய மருந்துகள் பொதுத்துறை நிறுவனங்களின் அலுவலகம் செய்துள்ளது. இதன் மூலம் மக்களுக்கு சுமார் ரூபாய் 500 கோடி அளவுக்கு சேமிப்பு ஏற்பட்டுள்ளது.
2020-21-ம் ஆண்டில், கொவிட்-19 நெருக்கடி தொடங்கிய போது, நாட்டின் அத்தியாவசிய தேவைகளை பிரதமரின் மக்கள் மருந்தக திட்டம் நிறைவேற்றியது. பொது முடக்கத்தின் போது தொடர்ந்து இயங்கிய இந்த மருந்தகங்கள், அத்தியாவசிய மருந்துகள் தடையின்றி கிடைப்பதை உறுதி செய்வதற்காக தொடர்ந்து பணியாற்றின.
பிரதமரின் இந்திய மக்கள் மருந்தகத்தில் விற்பனை செய்யப்படும் ஒரு மருந்தானது, முன்னணி மூன்று மருந்துகளின் விலையில் சராசரியாக அதிகபட்சம் 50 சதவீதம் இருக்கும். இதன் காரணமாக, மக்கள் மருந்தகங்களில் விற்பனை செய்யப்படும் மருந்துகளின் விலைகள் குறைந்தபட்சம் 50% குறைவாகவும் அதிகபட்சம் சந்தை விலைகளை விட 80% முதல் 90% வரை குறைவாகவும் கிடைக்கின்றன.
பெண்கள் மற்றும் குழந்தைகள் உள்ளிட்ட அனைவரின் நோய் எதிர்ப்பு சக்தியை அதிகரிப்பதற்காக பல்வேறு சத்துள்ள பொருட்களை பிரதமரின் இந்திய மக்கள் மருந்தகங்கள் விற்பனை செய்கின்றன. சந்தை விலைகளை விட 50 முதல் 90 சதவீதம் வரை விலை குறைவாக இவை கிடைக்கின்றன.
பெட்ரோலியம் மற்றம் இயற்கை எரிவாயு அமைச்சகம்
பிரதமரின் உஜ்வாலா திட்டத்தின் கீழ் எரிவாயு உருளைகளுக்கான தேவை
எட்டு கோடி சமையல் எரிவாயு இணைப்புகளை பிரதமரின் உஜ்வாலா திட்டத்தின் கீழ் வழங்க இலக்கு நிர்ணயிக்கப்பட்டு, செப்டம்பர் 2019-இல் அது எட்டப்பட்டது.
பிரதமரின் ஏழைகள் மறுவாழ்வு திட்டத்தின் கீழ் ஆகஸ்ட் 2020 வரை 1306.87 லட்சம் சமையல் எரிவாயு உருளைகளை உஜ்வாலா திட்ட பயனாளிகளுக்கு எண்ணெய் நிறுவனங்கள் வழங்கியுள்ளன.
எரிவாயு உருளைகளை வாங்குவதற்காக ரூ 9670.41 கோடியை பிரதமரின் ஏழைகள் மறுவாழ்வு திட்டத்தின் கீழ் உஜ்வாலா திட்ட பயனாளிகளுக்கு எண்ணெய் நிறுவனங்கள் வழங்கியுள்ளன.
2019-20-இல் உஜ்வாலா திட்ட பயனாளிகளின் ஒரு வருடத்துக்கான 14.2 கிலோ எரிவாயு உருளைகளின் பயன்பாடு 3.01 ஆகும்.
இதைப்பற்றிய புள்ளிவிவரங்களை மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் எழுத்து மூலமான பதிலின் மூலம் மக்களவையில் இன்று அளித்தார்.
அவற்றை பற்றி தெரிந்துகொள்ள இந்த இணைப்பை பார்க்கவும்:
https://pib.gov.in/PressReleseDetailm.aspx?PRID=1653977
பிரதமர் அலுவலகம்
டாய்கேத்தான்-2021 போட்டியில் பங்கேற்பவர்களுடன் பிரதமர் ஜூன் 24ம் தேதி கலந்துரையாடுகிறார்
டாய்கேத்தான்-2021 போட்டியில் பங்கேற்பவர்களுடன் பிரதமர் திரு நரேந்திர மோடி ஜூன் 24ம் தேதி காலை 11 மணிக்கு காணொலி காட்சி மூலம் கலந்துரையாடுகிறார்.
பொம்மைகள் மற்றும் விளையாட்டுகளில் புத்தாக்க கருத்துக்களை உருவாக்குவதற்காக டாய்கேத்தான் 2021 என்ற போட்டியை, மத்திய கல்வி அமைச்சகம், பெண்கள் மற்றும் குழந்தைகள் மேம்பாட்டு அமைச்சகம், குறு, சிறு மற்றும் நடுத்தர தொழில்துறை அமைச்சகம், தொழில் வளர்ச்சி மற்றும் உள்நாட்டு வர்த்தக துறை அமைச்சகம், ஜவுளித்துறை அமைச்சகம், தகவல் மற்றும் ஒலிபரப்புத்துறை அமைச்சகம் மற்றும் அகில இந்திய தொழில்நுட்ப கல்வி கவுன்சில்  ஆகியவை இணைந்து 2021 ஜனவரி 5ம் தேதி தொடங்கியது. இதில் நாடு முழுவதும் இருந்து சுமார் 1.2 லட்சம் பேர் பதிவு செய்து, டாய்கேத்தான் 2021 போட்டிக்கு 17,000 கருத்துக்களை தாக்கல் செய்தனர். இவற்றில் 1,567 கருத்துக்கள், ஜூன் 22ம் தேதி முதல் 24ம் தேதி வரை நடைபெறும் பிரம்மாண்ட இறுதி போட்டிக்கு தேர்வு செய்யப்பட்டுள்ளன. கொவிட்-19 கட்டுப்பாடுகள் காரணமாக, இந்த இறுதி போட்டியில் டிஜிட்டல் பொம்மை கருத்துக்கள் மட்டுமே இடம் பெறுகின்றன. டிஜிட்டல் அல்லாத பொம்மை கருத்துக்களுக்கு நேரடியாக பங்கேற்கும் இறுதிப் போட்டி தனியாக நடத்தப்படும்.
இந்தியாவின் உள்நாட்டு சந்தை மற்றும் உலகளவிலான பொம்மை சந்தை ஆகியவை, நமது உற்பத்தி துறைக்கு மிகப் பெரிய வாய்பை வழங்குகின்றன. இந்தியாவில் பொம்மை துறையை ஊக்குவித்து, பொம்பை சந்தையில் மிகப் பெரிய இடத்தை பிடிப்பதை டாய்கேத்தான்-2021 நோக்கமாக கொண்டுள்ளது.
இந்நிகழ்ச்சியில் மத்திய கல்வி அமைச்சரும் பங்கேற்கவுள்ளார்.
பிரதமர் அலுவலகம்
பிரதமர், டிஜிட்டல் இந்தியா வாரம் 2022 –ஐ காந்தி நகரில் தொடங்கி வைத்தார்
டிஜிட்டல் இந்தியா வாரம் 2022-க்கான தலைப்பு: புதிய இந்தியாவின் தொழில்நுட்பத்தை உருவாக்குதல்
டிஜிட்டல் இந்தியா பாஷினி, டிஜிட்டல் இந்தியா ஜெனிசிஸ் மற்றும் இந்தியா ஸ்டேக். குளோபல் ஆகியவற்றை பிரதமர் தொடங்கி வைத்தார்
என்னுடைய திட்டம் மற்றும் என்னுடைய அடையாளம் என்ற இணைய தளத்தையும் அர்ப்பணித்தார்
நான்காவது தொழிற்புரட்சியில் உலகிற்கு இந்தியா வழிகாட்டுகிறது
ஆன்லைன் வசதி மூலம் பல காகிதப் பரிவர்த்தனைகளை இந்தியா நீக்கியுள்ளது
டிஜிட்டல் இந்தியா மூலம் குடிமக்களின் வீடுகளுக்கே மற்றும் தொலைபேசிகள் மூலம் அரசு சேவை புரிகிறது
அடுத்த 3-4 ஆண்டுகளில் 300 பில்லியன் டாலர் மதிப்பிற்குமேல் மின்னணு பொருட்களை உற்பத்தி செய்யும் வகையில் இந்தியா இலக்கை நிர்ணயித்து செயல்பட்டு வருகிறது
சிப் வாங்குபவராக இல்லாமல் சிப் தயாரிப்பாளராக மாற இந்தியா விரும்புகிறது
பிரதமர் திரு நரேந்திர மோடி, டிஜிட்டல் இந்தியா வாரம் 2022-ஐ காந்தி நகரில் இன்று தொடங்கி வைத்தார். புதிய இந்தியாவுக்கான தொழில்நுட்பத்தை உருவாக்குதல் என்ற தலைப்பில் இது நடைபெறுகிறது. இந்த நிகழ்ச்சியின் போது பல்வேறு டிஜிட்டல் முன்னெடுப்புகளையும் அவர் தொடங்கி வைத்தார். இந்த நிகழ்ச்சியில் பேசிய அவர், கடந்த எட்டு ஆண்டுகளுக்கு முன்பு தொடங்கப்பட்ட டிஜிட்டல் இந்தியா இயக்கம், பெரிய அளவில் விரிவாக்கம் பெற்றுள்ளது தமக்கு மகிழ்ச்சியளிப்பதாக கூறினார்.
நான்காவது தொழிற்புரட்சியில் உலகிற்கு இந்தியா வழிகாட்டுவதாக பெருமையுடன் நாம் கூறமுடியும் என்று தெரிவித்தார். இதில் குஜராத் மாநிலம் முன்னணியில் உள்ளதாக பிரதமர் பாராட்டினார்.
பிறப்பு சான்றிதழ் பெறுவது, ரசீது தொகை செலுத்துதல், நியாயவிலைக் கடை, மாணவர் சேர்க்கை, தேர்வு முடிவுகள் மற்றும் வங்கிப் பரிவர்த்தனைகள் போன்றவற்றை காகிதத்தின் மூலம் மேற்கொள்வதிலிருந்து விடுபட்டு ஆன் லைன் மூலம் மேற்கொள்வதற்கு தற்போது எளிமைப்படுத்தப்பட்டுள்ளதாக பிரதமர் கூறினார். தற்போது இந்த சேவைகள் சாதாரண மக்களும் மிகவும் எளிதில் அணுகக்கூடியதாக மாற்றப்பட்டுள்ளன என்றும் அவர் குறிப்பிட்டார். நேரடிப் பணப்பரிமாற்றத் திட்டத்தின் கீழ் கடந்த எட்டு ஆண்டுகளில் 23 லட்சம் கோடி ரூபாய்க்கு மேல் பயனாளர்களின் வங்கி கணக்கிற்கு நேரடியாக அனுப்பப்பட்டுள்ளதாக பிரதமர் தெரிவித்தார்.
கொரோனா தொற்று காலத்தில் டிஜிட்டல் தொழில்நுட்பம் மிகவும் பயனுள்ளதாக இருந்தது என்று அவர் கூறினார். ஒரே நாடு, ஒரே குடும்ப அட்டை மூலம் 80 கோடிக்கும் மேற்பட்டவர்களுக்கு இலவச ரேஷன் பொருட்கள் வழங்கப்பட்டுள்ளதாகவும் அவர் தெரிவித்தார். உலகின் மிகப்பெரிய சிறந்த கொவிட் தடுப்பூசி இயக்கத்தை நாம் நடத்தி வருவதாக அவர் கூறினார். கோவின் இணையதளம் மூலம் 200 கோடி தடுப்பூசிகள் செலுத்தப்பட்டு சான்றிதழ்கள் அளிக்கப்பட்டுள்ளதாக கூறினார். அடுத்த 3-4 ஆண்டுகளில் 300 பில்லியன் டாலர் மதிப்பிற்குமேல் மின்னணு பொருட்களை உற்பத்தி செய்யும் வகையில் இந்தியா இலக்கை நிர்ணயித்து செயல்பட்டு வருகிறது என்றும் பிரதமர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1839175
சுகாதாரம் மற்றும் குடும்ப நலத்துறை அமைச்சகம்
காச நோயால் பாதிக்கப்பட்டவர்களின் ஊட்டச்சத்துக்காக ரூ.886 கோடிக்கும் அதிகமான நிதி, வங்கிக் கணக்குகளில் நேரடியாக செலுத்தப்பட்டுள்ளது: டாக்டர் ஹர்ஷ் வர்தன்
மத்திய சுகாதாரம் மற்றும் குடும்ப நல அமைச்சர் டாக்டர். ஹர்ஷ் வர்தன், 75-வது தேசிய காசநோய் மற்றும் நெஞ்சக நோய்கள் மாநாட்டில் காணொலி மூலம் இன்று உரையாற்றினார்.
“காசநோய் இல்லாத இந்தியா”-வை உருவாக்குவதற்காக தொடர்புடைய அனைவரின் முழு ஒத்துழைப்பும் தேவை என்று தன்னுடைய உரையில் கூறிய அமைச்சர், இந்த இலட்சியத்தை அடைவதற்காக பல்வேறு நடவடிக்கைகளை அரசு எடுத்து வருவதாகக் கூறினார்.
நிக்ஷய் போஷன் யோஜனா திட்டத்தின் கீழ் காசநோயால் பாதிக்கப்பட்டவர்களின் ஊட்டச்சத்துக்காக ரூ.886 கோடிக்கும் அதிகமான நிதி, வங்கிக்கணக்குகளில் நேரடியாகச் செலுத்தப்பட்டுள்ளது என்று டாக்டர் ஹர்ஷ் வர்தன் தெரிவித்தார்.
1939-ஆம் ஆண்டில் இந்தியக் காசநோய் சங்கம் நிறுவப்பட்டதில் இருந்து கடந்த எட்டு தசாப்தங்களாக தன்னலமில்லாமல் சேவையாற்றி வரும் அச்சங்கத்தின் உறுப்பினர்களை அமைச்சர் பாராட்டினார்.
“கோவிட் பெருந்தொற்றின் போது காசநோயை எதிர்த்துப் போரிட்ட காசநோய் வீரர்களின் உறுதி நாடு முழுவதும் உள்ள பொது சுகாதார ஊழியர்களுக்கு ஊக்கம் அளித்தது,” என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1681807
நிதி அமைச்சகம்
சுங்கம், கலால் மற்றும் சேவைவரி மேல்முறையீட்டு தீர்ப்பாயம் தமது 40 ஆண்டு கால வெற்றிகரமான பயணத்தை நாளை கொண்டாடுகிறது
சுங்கம், கலால் மற்றும் சேவைவரி மேல்முறையீட்டு தீர்ப்பாயம் தமது 40 ஆண்டு கால வெற்றி பயணத்தை நாளை கொண்டாடுகிறது. இந்த விழாவின் தொடக்க விழாவில் உச்சநீதிமன்ற நீதிபதி திரு தினேஷ் மகேஸ்வரி தலைமை விருந்தினராக கலந்து கொள்கிறார், தில்லி உயர்நீதிமன்றத்தின் தலைமை நீதிபதி திரு சத்தீஷ் சந்திர சர்மா கவுரவ விருந்தினராக கலந்து கொள்கிறார். நிதி அமைச்சகத்தின் வருவாய்த்துறையின் தலைவரான திரு சஞ்சய் மல்கோத்ரா, மத்திய மறைமுக வரிகள் மற்றும் கலால் வாரியத்தின் தலைவர் திரு விவேக் ஜோரி ஆகியோரும் கலந்து கொள்கின்றனர். இந்த மேல்முறையீட்டு தீர்ப்பாயத்தின் 40 ஆண்டு கொண்டாட்டத்தின் ஒரு பகுதியாக விழா மலர் வெளியிடப்படுகிறது.
ஜல்சக்தி அமைச்சகம்
சிறப்புத் தூய்மை இயக்கத்தின் கீழ் நீர்வளம், நதி மேம்பாடு மற்றும் கங்கை புத்துயிரூட்டல் துறையின் சார்பாக தூய்மைப் பிரச்சாரங்கள் தீவிரம்
நவம்பர் 2022 முதல் ஆகஸ்ட் 2023 வரையிலான காலகட்டத்தில் மத்திய அரசின் அலுவலகங்களில் தூய்மை இயக்கத்தை மையமாகக் கொண்டு சிறப்புத் தூய்மை பிரச்சாரம் மேற்கொள்ளப்பட்டுள்ளது. இந்தப் பிரச்சாரத்தின் கீழ், தூய்மை, விதிகள் மற்றும் நடைமுறைகளை மறுஆய்வு செய்தல் மற்றும் எளிமைப்படுத்துதல், பதிவேடு மேலாண்மை முறையை மறுஆய்வு செய்தல், இடத்தை பயனுள்ள முறையில் பயன்படுத்துதல், பணியிட அனுபவத்தை மேம்படுத்துவதற்காக கழிவுப்பொருட்களை அப்புறப்படுத்துதல் தொடர்பான பல்வேறு நடவடிக்கைகள் மேற்கொள்ளப்பட்டுள்ளன. மத்திய ஜல் சக்தி அமைச்சகத்தின் நீர்வளம், நதி மேம்பாடு மற்றும் கங்கை புத்துயிரூட்டல் துறையால் இந்த சிறப்பு பிரச்சாரம் பல நகரங்களில் உத்வேகம் பெற்றுள்ளன. பிரச்சாரம் தொடர்பான நடவடிக்கைகளின் முன்னேற்றம் குறித்து செயலாளர் மட்டத்தில் மூத்த அதிகாரிகளுடன் ஆய்வுக் கூட்டங்கள் மேற்கொள்ளப்பட்டு, செயல்முறையை ஒழுங்குபடுத்துவதற்கும், பிரச்சாரத்தின் வெற்றியை உறுதி செய்வதற்கும் ஒருங்கிணைப்பு அதிகாரிகள் நியமிக்கப்பட்டனர்.
பல நகரங்களில் துறைகள் மற்றும் அதன் அமைப்புகள் செய்த பணிகளை எடுத்துக்காட்டும் வகையில் படங்கள், காணொளிகள் உள்ளிட்ட தரவுகள் சமூக ஊடகத் தளங்களில் பதிவேற்றப்படுகின்றன. இத்துறையின் கீழ் உள்ள சி.பி.எஸ்.இ., வாப்கோஸ் லிமிடெட், முழு உற்சாகத்துடன் இந்த பிரச்சாரத்தை மேற்கொண்டுள்ளது. குப்பைகளைக் கண்டறிந்து, அகற்றி, ஏலம் விடவும், தேவையற்ற கோப்புகளை களையெடுக்கவும், சிறப்பு முயற்சிகளை மேற்கொண்டுள்ளது. தூய்மைக்கு முந்தைய மற்றும் பிந்தைய இயக்கங்கள் பதிவு செய்யப்பட்டன. துறையின் துணை அமைப்பான ஃபராக்கா தடுப்பணை திட்டம் , அதன் நிர்வாக கட்டிடத்திற்கு அருகில், களைகள் நிறைந்த ஒரு பரந்த பயனற்ற நிலத்தை ஒரு அழகான பொழுதுபோக்கு இடமாக மாற்றியது. ஃபராக்கா தடுப்பணைக்கு அருகிலுள்ள அதன் வளர்ந்து வரும் இடத்தில்  ஃபீடர் கால்வாயின் இருபுறமும் அழகான தோட்டங்களை உருவாக்குவதன் மூலமும், நிலத்தில் இருந்து களைகளை அகற்றுவதன் மூலமும் ஒரு சுற்றுலா இடமாக மாற்றியது. மேலும், குப்பைகள், வாகனங்கள், பழைய இயந்திரங்கள் போன்றவற்றை கண்டறிந்து அகற்றி, பழைய கோப்புகளை ஆய்வு செய்து களையெடுத்து, கணிசமான இடத்தை மிச்சப்படுத்தியது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1956500
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சல் தற்போதைய நிலவரம்
2021 ஜனவரி 15-இன் படி, மத்தியப் பிரதேசத்தின் புர்ஹன்பூர், ராஜ்கர், திண்டோரி, சிந்த்வாரா, மண்ட்லா, ஹர்தா, தர், சாகர் மற்றும் சாத்னா மாவட்டங்கள் , உத்தரகாண்டின் டேராடூன் மவட்டம் , தில்லியின் ரோகிணியில்  மற்றும் ராஜஸ்தானில் உள்ள ஜெய்ப்பூர் உயிரியல் பூங்காவில்  பறவை காய்ச்சல் புதிய பாதிப்புகள் கண்டறியப்பட்டன.
மேலும், மத்தியப் பிரதேசத்தின் ஹர்தா மாவட்டத்தில் உள்ள ஆனந்த்/பாகிரத் கலோசியாவிலும், சத்திஸ்கரின் பலோட் மாவட்டத்திலும் பறவை காய்ச்சல் புதிய பாதிப்புகள் கண்டறியப்பட்டுள்ளன. இது வரை, நாட்டின் 11 மாநிலங்களில் பறவை காய்ச்சல் பாதிப்புகள் கண்டறியப்பட்டுள்ளன.
இந்நோய் குறித்து பொதுமக்களிடையே விழிப்புணர்வு ஏற்படுத்துவதற்கு தேவையான நடவடிக்கைகள் எடுக்கப்பட்டு வருகின்றன. மேலும், தவறான தகவல்கள் பரவுவதை தடுப்பதற்கான முயற்சிகளும் மேற்கொள்ளப்பட்டுள்ளன.
மாநில/யூனியன் பிரதேசங்களின் கால்நடை பராமரிப்பு துறைகளோடு நடைபெற்ற காணொலி கூட்டத்தை தொடர்ந்து மாநில/யூனியன் பிரதேசங்களின் தலைமை செயலாளர்களுக்கு மத்திய கால்நடை பராமரிப்பு மற்றும் பால்வளத் துறை செயலாளர் எழுதியுள்ள கடிதத்தில், பறவை காய்ச்சல் நமது நாட்டுக்கு ஒன்றும் புதிதில்லை என்றும், 2006-ஆம் ஆண்டு முதல் ஒவ்வொரு வருடமும் தாக்கும் இந்நோயை நாடு சிறப்பான முறையில் கட்டுப்படுத்தி வருவதாகவும் கூறியுள்ளார்.
மேலும், நன்றாக சமைக்கப்பட்ட பண்ணை இறைச்சி உணவுகளால் நோய் பரவாது என்று கூறியுள்ள அவர், இது வரை பறவை காய்ச்சல் இல்லாத மாநிலங்களில் கோழி பண்ணைகள் மற்றும் பண்ணை பொருட்களின் விற்பனை மீது தடையேதும் விதிக்க வேண்டாமென்றும் கேட்டுக்கொண்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1688838
------
(Visitor Counter : 48
கனரகத் தொழில்கள் அமைச்சகம்
தமிழ்நாடு உள்ளிட்ட 13 மாநிலங்கள் மின்சார வாகனங்களுக்கான பிரத்தியேக கொள்கைகளுக்கு ஒப்புதல் அளித்துள்ளன
நாடாளுமன்றத்தின் மாநிலங்களவையில் கேட்கப்பட்ட கேள்விக்கு எழுத்துப்பூர்வமாக பதிலளித்த மத்திய கனரக தொழில்கள் இணை அமைச்சர் திரு கிரிஷன் பால் குர்ஜார் கீழ்காணும் தகவல்களை அளித்தார்.
இந்திய அரசின் மின்சார அமைச்சகத்தின் கீழ் இயங்கும் எனர்ஜி எஃபிசியன்சி சர்வீசஸ் லிமிடெட்டிடம்  இருந்து பெறப்பட்ட தகவல்களின் படி, எண்ணெய் இறக்குமதிகளை குறைக்கும் வகையிலும், உள்நாட்டு மின்சார வாகன உற்பத்தியாளர்கள் மற்றும் அதை சார்ந்த துறையினருக்கு ஊக்கம் அளிக்கும் வகையிலும், மின்சார போக்குவரத்து திட்டத்தை கன்வெர்ஜென்ஸ் எனர்ஜி சர்வீசஸ் லிமிடெட்  செயல்படுத்தி வருகிறது.
இந்தியாவில் மின்சார வாகன தொழிலின் நீண்டகால வளர்ச்சிக்காகவும், இந்திய மின்சார வாகன உற்பத்தியாளர்கள் முன்னணி சர்வதேச நிறுவனங்களாக உருவெடுக்க உதவுவதற்கும் இத்திட்டம் செயல்படுத்தப்படுகிறது.
49 நகரங்களில் உள்ள 160-க்கும் அதிகமான மத்திய மற்றும் மாநில அரசு துறைகளில் 1,590 மின்சார வாகனங்களை ஈஈஎஸ்எல் மற்றும் கன்வெர்ஜென்ஸ் எனர்ஜி சர்வீசஸ் லிமிடெட் இது வரை அறிமுகப்படுத்தியுள்ளது.
ஆந்திரப் பிரதேசம், தில்லி, கர்நாடகா, கேரளா, மத்தியப் பிரதேசம், மகாராஷ்டிரா, தமிழ்நாடு, தெலங்கானா, உத்தரப் பிரதேசம், உத்தரகாண்ட், மேகாலயா, குஜராத் மற்றும் மேற்கு வங்கம் ஆகிய 13 மாநிலங்கள் மின்சார வாகனங்களுக்கான பிரத்தியேக கொள்கைகளுக்கு இது வரை ஒப்புதல் அளித்துள்ளன/அறிவித்துள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744069
விவசாயத்துறை அமைச்சகம்
தமிழகம் உள்ளிட்ட மாநிலங்களில் நெல் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 6 வரை 344.86 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 282.66 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 22 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 35 லட்சத்திற்கும் அதிகமான விவசாயிகள் ஏற்கனவே பயனடைந்துள்ளனர். இவர்கள், தங்களது விளைபொருட்களுக்கு குறைந்தபட்ச ஆதரவு விலையாக ரூ. 65111.34 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், ஆந்திரப் பிரதேசத்திலிருந்து 45.24 லட்சம் மெட்ரிக் டன் பருப்பும், எண்ணெய் வித்துக்களும் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு, கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரைத் தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1678854
-----
(Visitor Counter : 131
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவு திட்டத்தை 2021 ஜூலையில் இருந்து 2021 நவம்பர் வரை நீட்டிக்க அரசு ஒப்புதல்
பிரதமரின் ஏழைகள் நல உணவு திட்டத்தை 2021 ஜூலையில் இருந்து 2021 நவம்பர் வரை நீட்டிக்க பிரதமர் திரு நரேந்திரமோடி தலைமையிலான அமைச்சரவை கூட்டத்தில் ஒப்புதல் அளிக்கப்பட்டுள்ளது. இதன் படி, பிரதமரின் ஏழைகள் நல உணவு திட்டம் - கீழ், தேசிய உணவு பாதுகாப்பு சட்டத்தின் அதிகபட்சம் 81.35 கோடி பயனாளிகளுக்கு ஜூலை முதல் நவம்பர் வரை ஒரு மாதத்திற்கு 5 கிலோ உணவு தானியங்கள் இலவசமாக வழங்கப்படும்.
2020 ஏப்ரல்-நவம்பர் வரையிலான பிரதமரின் ஏழைகள் நல திட்டத்தின் ஒரு பகுதியாக, தேசிய உணவு பாதுகாப்பு சட்டத்தின் பயனாளிகளுக்காக பிரதமரின் ஏழைகள் நல உணவு திட்டத்தை 2020-ம் ஆண்டு இந்திய அரசு அறிவித்தது.
இதன் மூலம் கூடுதலாக 5 கிலோ உணவு தானியங்கள்  சுமார் 80 கோடி தேசிய உணவு பாதுகாப்பு சட்டத்தின் பயனாளிகளுக்கு எட்டு மாதங்களுக்கு  வழங்கப்பட்டு, கொவிட்-19 பெருந்தொற்றால் நாட்டில் ஏற்பட்ட பொருளாதார இடையூறுகளால் பாதிக்கப்பட்ட ஏழைகளின் உணவு பாதுகாப்பு உறுதிசெய்யப்பட்டது.
பிரதமரின் ஏழைகள் நல உணவு திட்டம் 2020-ன் கீழ் , மொத்தம் 321 லட்சம் மெட்ரிக் டன் உணவு தானியங்கள் அனைத்து மாநிலங்கள்/யூனியன் பிரதேசங்களுக்கு ஒதுக்கப்பட்டு, 305 லட்சம் மெட்ரிக் டன் உணவு தானியங்கள் மாநிலங்கள்/யூனியன் பிரதேசங்களால் எடுத்து செல்லப்பட்டு, 298 லட்சம் மெட்ரிக் டன் உணவு தானியங்கள்  நாடு முழுவதும் விநியோகம் செய்யப்பட்டன.
நாட்டின் கொவிட்-19 நிலையை ஆய்வு செய்த பிரதமர் திரு நரேந்திர மோடி, ஏழைகள் மற்றும் உதவி தேவைப்படுவோருக்கு நெருக்கடியின் போது உதவி செய்யும் பொருட்டு பிரதமரின் ஏழைகள் நல உணவு திட்டம் , 2021 நவம்பரில் வரும் தீபாவளி வரை மேலும் நீட்டிக்கப்படும் என்று 2021 ஜூன் 7 அன்று நாட்டு மக்களுக்கு ஆற்றிய உரையில் தெரிவித்தார்.
இதன் படி, ஒரு நபருக்கு கூடுதலாக 5 கிலோ உணவு தானியங்கள்  ஐந்து மாதங்களுக்கு இலவசமாக வழங்கப்படும். மொத்தம் 204 லட்சம் மெட்ரிக் டன் தானியங்கள் 80 கோடி தேசிய உணவு பாதுகாப்பு திட்ட பயனாளிகளுக்கு ரூ 67,266 கோடி செலவில் வழங்கப்படும்.
தேசிய உணவு பாதுகாப்பு சட்டத்தின் கீழ் ஏற்கனவே வழங்கப்படும் உணவு தானியங்களுக்கு கூடுதலாக இவை வழங்கப்படும். இத்திட்டத்தின் முழு செலவையும், மாநில அரசுகள் / யூனியன் பிரதேச அரசுகளின் பங்களிப்பு இல்லாமல் மத்திய அரசே ஏற்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729765
--------------------
(Visitor Counter : 356
இந்திய போட்டிகள் ஆணையம்
ஐஎஸ்எம்டி லிமிடெட் பங்குகளை கிர்லோஸ்கர் ஃபெரஸ் இண்டஸ்ட்ரீஸ் லிமிடெட் கையகப்படுத்துவதற்கு இந்திய போட்டியியல் ஆணையம் ஒப்புதல்
ஐஎஸ்எம்டி லிமிடெட் நிறுவனப் பங்குகளை கிர்லோஸ்கர் ஃபெரஸ் இண்டஸ்ட்ரீஸ் லிமிடெட் கையகப்படுத்தும் கூட்டுத் திட்டத்திற்கு இந்திய போட்டியியல் ஆணையம்  ஒப்புதல் அளித்துள்ளது.
கிர்லோஸ்கர் ஃபெரஸ் இண்டஸ்ட்ரீஸ் லிமிடெட் என்பது பட்டியலிடப்பட்ட பொது நிறுவனமாகும். கிர்லோஸ்கர் குழுமத்தின் முதன்மை நிறுவனம் இதுவாகும். ஆட்டோமொபைல், டிராக்டர் மற்றும் டீசல் என்ஜின் தொழில்களுக்குத் தேவையான பல்வேறு வகையான இரும்பு தொடர்பான பொருட்களின் வர்த்தகத்தில் இந்நிறுவனம் ஈடுபட்டு வருகிறது.
ஐஎஸ்எம்டி லிமிடெட் என்பது பங்குகளால் வரையறுக்கப்பட்ட பட்டியலிடப்பட்ட பொது நிறுவனம் ஆகும். எஃகு, குழாய்கள் மற்றும் பல்வேறு மதிப்புக் கூட்டப்பட்ட பொருட்களை உற்பத்தி செய்யும் தொழிலில் இது ஈடுபட்டுள்ளது.
பங்கு கையகப்படுத்தல் தொடர்பான இந்தியப் போட்டியியல் ஆணையத்தின் விரிவான உத்தரவு விரைவில் வெளியாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1800829
சமூக நிதி மற்றும் அதிகாரமளித்தல் அமைச்சகம்
உத்தரப் பிரதேசத்தில் மாற்றுத்திறனாளிகளுக்கும், மூத்த குடிமக்களுக்கும் உதவி உபகரணங்களை வழங்கும் முகாம்
உத்தரப் பிரதேசத்தின் ஓராயில்  மாற்றுத் திறனாளிகளுக்கு வட்டார அளவில் உதவிப் பொருட்கள் மற்றும் உபகரணங்களை இலவசமாக வழங்குவதற்கான முகாம் இன்று நடைபெற உள்ளது. மத்திய சமூக நீதி மற்றும் அதிகாரமளித்தல் அமைச்சகத்தின் மாற்றுத் திறனாளிகளுக்கான உதவிகளை வழங்கும் திட்டத்தின் கீழ் மாற்றுத்திறனாளிகளுக்கும் மூத்த குடிமக்களுக்கும் உதவி உபகரணப் பொருட்கள் அளிக்கப்படும்.
மத்திய சமூக நீதி மற்றும் அதிகாரம் அளித்தல் அமைச்சர் டாக்டர் வீரேந்திர குமார் சிறப்பு விருந்தினராகக் கலந்து கொண்டு முகாமைத் தொடங்கி வைப்பார். மத்திய குறு, சிறு மற்றும் நடுத்தர தொழில் நிறுவனங்களுக்கான இணையமைச்சர் திரு பானு பிரதாப் சிங் வர்மா மற்றும் பலர் நிகழ்ச்சியில் கலந்து கொள்வார்கள். அதே நாளன்று நாட்டின் பல்வேறு இடங்களில் நடைபெறும் இது போன்ற முகாம்களின் பயனாளிகளோடு மத்திய சமூக நீதி மற்றும் அதிகாரமளித்தல் அமைச்சர் காணொலி வாயிலாக உரையாடுவார்.
ரூ. 1 கோடியே 62 லட்சத்து 75 ஆயிரம் மதிப்புள்ள 4164 உதவி உபகரணங்கள், தேர்வு செய்யப்பட்ட 836 மாற்றுத்திறனாளிகளுக்கும், 319 மூத்த குடிமக்களுக்கும் அளிக்கப்படும்.
ஜலவுன் மாவட்ட நிர்வாகத்துடன் இணைந்து மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறையின் இந்திய செயற்கை மூட்டுக் கருவிகள் உற்பத்தி நிறுவனம் நிகழ்ச்சிக்கு ஏற்பாடு செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1859974
மத்திய அமைச்சரவை
பேட்டரி ஆற்றல் சேமிப்பு அமைப்புகளை  மேம்படுத்துவதற்கான சாத்தியக்கூறு இடைவெளி நிதி என்ற திட்டத்திற்கு மத்திய அமைச்சரவை ஒப்புதல் அளித்துள்ளது
மாண்புமிகு பிரதமர் தலைமையில் நடைபெற்ற மத்திய அமைச்சரவைக் கூட்டத்தில் பேட்டரி எரிசக்தி சேமிப்பு அமைப்புகளை மேம்படுத்துவதற்கான சாத்தியக்கூறு இடைவெளி நிதி திட்டத்திற்கு ஒப்புதல் அளிக்கப்பட்டது. 2030-31 ஆம் ஆண்டிற்குள் 4,000 மெகாவாட் பேட்டரி ஆற்றல் சேமிப்பு அமைப்புத் திட்டங்களை உருவாக்க ஒப்புதல் அளிக்கப்பட்டுள்ளது. மூலதன செலவில் 40% வரை வரவுசெலவுத் திட்ட உதவியாக சாத்தியக்கூறு இடைவெளி நிதி வடிவத்தில் நிதி உதவி அளிக்கப்படுகிறது. இந்த நடவடிக்கை பேட்டரி சேமிப்பு அமைப்புகளின் செலவைக் குறைக்கும் என்று எதிர்பார்க்கப்படுகிறது.
சூரிய சக்தி மற்றும் காற்றாலை மின்சாரம் போன்ற புதுப்பிக்கத்தக்க எரிசக்தி ஆதாரங்களின் திறனைப் பயன்படுத்த வடிவமைக்கப்பட்ட இந்தத் திட்டம் குடிமக்களுக்கு சுத்தமான, நம்பகமான மற்றும் மலிவு விலையில் மின்சாரத்தை வழங்குவதை நோக்கமாகக் கொண்டுள்ளது. ரூ.9,400 கோடி தொடக்க ஒதுக்கீட்டில், ரூ.3,760 கோடி வரவுசெலவுத் திட்ட ஆதரவு உள்பட, பேட்டரி ஆற்றல் சேமிப்பு அமைப்புத் திட்டத்தை உருவாக்குவதற்கான சாத்தியக்கூறு இடைவெளி நிதித்திட்டம், நிலையான எரிசக்தி தீர்வுகளுக்கான அரசின் உறுதிப்பாட்டைக் குறிக்கிறது. இதன் மூலம் ஒரு கிலோவாட் மணி நேரத்திற்கு ரூ.5.50 - 6.60 வரை சமநிலைப்படுத்தப்பட்ட சேமிப்பு செலவை அடைவதை இந்தத் திட்டம் இலக்காகக் கொண்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1955112
சிறப்பு சேவைகள் மற்றும் கட்டுரைகள்
தமிழகம் மற்றும் புதுச்சேரிக்கான முதன்மை தலைமைக் கணக்காயராக திரு. கே.பி.ஆனந்த் பொறுப்பேற்பு
தமிழகம் மற்றும் புதுச்சேரிக்கான முதன்மை தலைமைக் கணக்காயராக திரு. கே.பி.ஆனந்த் பொறுப்பேற்றார். இந்திய தணிக்கை மற்றும் கணக்குச் சேவையில்  1996-ஆம் ஆண்டு இணைந்த இவர், 1994 இல் சென்னை கால்நடை மருத்துவக் கல்லூரியில் பட்டம் பெற்றவர்.
இந்தப் பொறுப்பை ஏற்கும் முன், கேரளாவின் முதன்மை தலைமைக் கணக்காயராகவும், வடகிழக்கு எல்லை ரயில்வேயின் தணிக்கை முதன்மை இயக்குநராகவும், அஸ்ஸாமில் தலைமை கணக்காயராகவும் பணியாற்றினார். அவர் ஆந்திரப் பிரதேசத்தின் தெற்கு மின் விநியோக நிறுவனத்தில் இயக்குனராக  பணியாற்றியுள்ளார்.
மணிலா மற்றும் ஜெனீவாவில் புலம்பெயர்வதற்கான சர்வதேச அமைப்பு, ஜெனீவாவில் உள்ள ஐக்கிய நாடுகளின் சர்வதேச கணினி மையம், வெப்பமண்டல நோய்களில் ஆராய்ச்சி மற்றும் பயிற்சிக்கான திட்டம் ஆகியவை அவரது சர்வதேச தணிக்கைப் பணிகளில் அடங்கும்.
எரிசக்தி, போக்குவரத்து, நகர்ப்புற உள்ளாட்சி அமைப்புகள், பொதுப்பணித்துறை, மாநில பொதுத்துறை நிறுவனங்கள் மற்றும் புதுச்சேரி யூடியின் அனைத்து துறைகளும் முதன்மை தலைமைக் கணக்காயர்  அலுவலகத்தின் தணிக்கை அதிகார வரம்பிற்குட்பட்ட சில முக்கிய துறைகள் என அந்த அலுவலகம் வெளியிட்டுள்ள செய்திக்குறிப்பில் இது தெரிவிக்கப்பட்டுள்ளது.